ธอส จัดงานเสวนา KM DAYเรื่้องนวัตกรรมธนาคารดิจิทัล
ธอส. กำหนดจัดงาน KM DAY โดยมีการจัดเสวนาเรื่อง “Fin Fin with FINTECH – นวัตกรรมธนาคารดิจิทัล” 
17 พ.ย. 2559

ธนาคารอาคารสงเคราะห์ (ธอส.) กำหนดจัดงาน KM DAY โดยมีการจัดเสวนาเรื่อง    “Fin Fin with FINTECH – นวัตกรรมธนาคารดิจิทัล” เพื่อเป็นการยกระดับคุณภาพการให้บริการด้วยการนำเทคโนโลยีที่ ทันสมัย รองรับนวัตกรรมใหม่ และเตรียมความพร้อมระบบเทคโนโลยีทางการเงิน (Financial Technology : FinTech)
ซึ่งจะมีบทบาทในอุตสาหกรรมการเงินมากขึ้นในอนาคต โดยมีคุณสิริธิดา พนมวัน    ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย คุณกรณ์ จาติกวณิช ประธานชมรมฟินเทคแห่งประเทศไทย และคุณฉัตรชัย ศิริไล กรรมการผู้จัดการธนาคารอาคารสงเคราะห์ ร่วมเสวนา พร้อมด้วย ดร.วิทย์ สิทธิเวคิน เป็นผู้ดำเนินรายการเสวนา
ทั้งนี้ กิจกรรมดังกล่าวจะจัดขึ้นในวันอังคารที่ 22 พฤศจิกายน 2559 โดยเปิดให้สื่อมวลชนลงทะเบียนเวลา 8.30-9.00 น. และเริ่มเสวนาระหว่างเวลา 9.00-11.30 น. ณ ห้องประชุมวิมานเมฆ ชั้น 3 อาคาร 2 ธนาคารอาคารสงเคราะห์ สำนักงานใหญ่ พระราม 9 โดยมีคุณสุรชัย ดนัยตั้งตระกูล ประธานกรรมการธนาคารอาคารสงเคราะห์ เป็นประธานกล่าวเปิดงาน
ในการนี้ธนาคารขอเรียนเชิญท่าน หรือผู้สื่อข่าวในสังกัดของท่าน ร่วมทำข่าวการจัดกิจกรรมดังกล่าว และธนาคารขอขอบพระคุณที่ท่านได้ให้ความอนุเคราะห์ ในการนำเสนอข่าวสารความเคลื่อนไหวของธนาคารอาคารสงเคราะห์ด้วยดีเสมอมา
 